NORAKSTS

|  |  |
| --- | --- |
| 28.03.2019. | Nr.3/16 |

**DZĪVOKĻU īpašumU vārpu ielā 18, jelgavā,**

**nodošana atkārtotai izsolei**

(ziņo I.Škutāne)

Nekustamais īpašums ar kadastra numuru 09000050329 Vārpu ielā 18, Jelgavā (turpmāk – Nekustamais īpašums), kas sastāv no dzīvojamās mājas ar desmit dzīvokļu īpašumiem (kadastra apzīmējums 09000050329001, būves kopējā platība 366,6 m2, dzīvokļu kopējā platība 265,9m2), palīgceltnes (kadastra apzīmējums 09000050329002) un zemes (kadastra apzīmējums 09000050329, platība 1078 m2), ir reģistrēts Jelgavas pilsētas zemesgrāmatas nodalījumā Nr.6348. Dzīvojamā māja Vārpu ielā 18, Jelgavā, ir vietējās nozīmes arhitektūras piemineklis.

Saskaņā ar sertificēta būvinženiera Mihaila Murāna (būvprakses sertifikāts Nr.20-6310, 09.12.2013.) tehniskās apsekošanas atzinumu, dzīvojamā māja Vārpu ielā 18, Jelgavā, dzīvošanai nav derīga, atrodas tehniski neapmierinošā stāvokli, pastāv bojāto konstrukciju sabrukuma draudi un tās ekspluatācija ir bīstama.

Likuma “Par palīdzību dzīvokļa jautājumu risināšanā” 16.panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Jelgavas pilsētas pašvaldībai pieder Nekustamā īpašuma 2455/2659 domājamās daļas, t.i. deviņi dzīvokļu īpašumi Nr.1, Nr.2, Nr.3, Nr.4, Nr.4A, Nr.5, Nr.7, Nr.8, Nr.9 (telpu grupas kadastra apzīmējumi 09000050329001001, 09000050329001003, 09000050329001002, 09000050329001005, 09000050329001004, 09000050329001006, 09000050329001008, 09000050329001009, 09000050329001010) un tiem piekrītošās 2455/2659 kopīpašuma domājamās daļas no būvēm un zemes (turpmāk - Pašvaldības īpašums).

Dzīvokļa īpašums Vārpu ielā 18-10, Jelgavā (telpu grupas kadastra apzīmējums 09000050329001007), pieder fiziskai personai un ir reģistrēts Jelgavas pilsētas zemesgrāmatas nodalījumā Nr.6348-10.

Saskaņā ar Publiskas personas mantas atsavināšanas likuma (turpmāk - Atsavināšanas likums) 461.panta pirmo daļu, kopīpašuma izbeigšana daudzdzīvokļu mājā, kas ir publiskas personas un kādas citas personas kopīpašumā notiek, rīkojot izsoli. Šā panta trešās daļas 1.punktā noteikts, ka kopīpašuma izbeigšanas gadījumā pirmpirkuma tiesības uz kopīpašuma domājamo daļu ir kopīpašniekam.

Saskaņā ar Atsavināšanas likuma 4.panta pirmo daļu, atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai tās funkciju nodrošināšanai.

Saskaņā ar Jelgavas pilsētas domes 2018. gada 20.decembra lēmumu Nr.15/20 “Dzīvokļu īpašumu Vārpu ielā 18, Jelgavā, atsavināšana”, Jelgavas pilsētas domes Izsoles komisija 2019.gada 23.februārī rīkoja Pašvaldības īpašuma izsoli ar pārdošanas nosacīto cenu (izsoles sākumcenu) 28000 *euro*, izsoles soli 100 *euro*, nodrošinājumu – 2800 *euro*, reģistrācijas maksu 50*euro,* nomaksas termiņu – pieci gadi.

Uz 2019.gada 23.februārī paredzēto izsoli (pirmā izsole) pretendenti nepieteicās un Jelgavas pilsētas domes Izsoles komisija 2019.gada 25.februārī pieņēma lēmumu Nr.1/4 “Par dzīvokļu īpašumu Vārpu ielā 18, Jelgavā, 23.02.2019. izsoles atzīšanu par nenotikušu”.

Saskaņā ar likuma “Par pašvaldībām” 21.panta pirmās daļas 17.punktu, Dzīvokļa īpašuma likuma 2.panta pirmo un otro daļu, Publiskas personas mantas atsavināšanas likuma 3.panta pirmās daļas 1.punktu, 4.panta otro daļu, 15.panta pirmo un otro daļu, 36.panta trešo daļu, 461.panta pirmo daļu un trešās daļas 1.punktu,

**JELGAVAS PILSĒTAS DOME NOLEMJ:**

1. Jelgavas pilsētas domes Izsoles komisijai rīkot atkārtotu nekustamā īpašuma ar kadastra numuru 09000050329 Vārpu ielā 18, Jelgavā, Jelgavas pilsētas pašvaldībai piederošās 2455/2659 domājamās daļas, t.i. dzīvokļu īpašumus Nr.1, 2, 3, 4, 4A, 5, 7, 8, 9 un tiem piekrītošās kopīpašuma 2455/2659 domājamās daļas no būvēm (kadastra apzīmējums 09000050329001, 09000050329002) un zemes (kadastra apzīmējums 09000050329, platība 1078 m2), atklātu mutisku izsoli ar augšupejošu soli.
2. Noteikt lēmuma 1.punktā minētā Jelgavas pilsētas pašvaldības īpašuma pārdošanas nosacīto cenu (izsoles sākumcenu) 28000 *euro*, izsoles soli 100*euro*, nodrošinājumu 2800 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt 1.punktā minētā Jelgavas pilsētas pašvaldības īpašuma izsoles noteikumus (pielikumā).

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.martā